वेद विश्व का सबसे पुरातन और सर्वोत्तम ज्ञान : नरेश बराड़
सफीदों. श्रद्धालुओंको संबोधित करते हुए नरेश सिंह बराड़।
सफीदों | वेदविश्व का सबसे पुरातन एवं सर्वोत्तम ज्ञान है। इसमें भौतिक और आध्यात्मिक दोनों की जानकारी वैज्ञानिक आधार पर दी गई है। यह बात समाजसेवी एवं प्राइवेट स्कूल एसोसिएशन के जिला अध्यक्ष नरेश सिंह बराड़ ने कही। वे आर्य समाज सफीदों द्वारा आयोजित पुरानी अनाज मंडी में चल रहे 3 दिवसीय वार्षिकोत्सव में बतौर मुख्य अतिथि बोल रहे थे। कार्यक्रम में भजनोपदेशिका बहन अंजली आर्या ने कहा कि देश की आजादी में भी आर्य समाज की भूमिका रही थी। अंजली आर्या ने कहा कि भारत प्राचीन समय में विश्व गुरु रहा है, वेद एवं वैदिक संस्कृति के जरिए हम इसे पुन: स्थापित कर सकते हैं। उन्होंने कहा कि मानव की तीन प्रकार की उन्नति होनी चाहिए शारीरिक, आत्मिक सामाजिक। तीनों उन्नति के लिए महर्षि स्वामी दयानंद सरस्वती ने कहा है कि शरीर सभी उत्तम कर्म करने का साधन है।
awa_Deva awa_Deva hin_Deva